**În temeiul art. 15 şi 16  din Legea nr. 350/2005, Consiliul Judeţean Timiş cu sediul în municipiul Timişoara, Bulevardul Revoluţiei din 1989, nr. 17, judeţ Timiş, telefon/fax 0256/406385, e-mail: tiberiu.stoia@cjtimis.ro publică**

**ANUNŢ DE PARTICIPARE**

la  procedura de selecţie a proiectelor din domeniul sportiv care urmează a beneficia de cofinanţare nerambursabilă conform legii.

Criteriile de atribuire a contractului de cofinanţare nerambursabilă pentru proiectele sportive sunt următoarele:

a. proiectele sunt de interes public local, naţional şi internaţional, dacă promovează şi contribuie la dezvoltarea domeniului sportiv în judeţul Timiş sau a unei unităţi administrativ teritoriale din judeţ;

b. calitatea şi anvergura (internaţională, naţională, regională sau locală), importanţa proiectului;

c. numărul, diversitatea şi aria geografică a participanţilor  ale căror nevoi urmează a fi satisfăcute prin aceste proiecte;

d. capacitatea organizatorică şi funcţională a solicitantului de a realiza proiectele, dovedită prin:

* proiectele derulate anterior;
* calitatea proiectelor organizate;
* calificări relevante ale coordonatorului de proiect;
* evaluarea privind impactul proiectelor derulate anterior;
* capacitatea de promovare şi mediatizare a proiectelor derulate anterior.

e. coerenţa bugetului.

În conformitate cu art. 20, alin. 1 din Legea nr. 350/2005, data limită de depunere a proiectelor este 06.04.2020, ora 16.

Selecţia și evaluarea proiectelor va avea loc în data de 13.04.2020, ora 10.

Conform Programului pe anul 2020 privitor la acordarea de finanţare nerambursabilă pentru proiectele sportive și cele cultural – artistice și de tineret, publicat în M.O. nr. 30/18.02.2019, partea a VI-a, suma alocată pentru proiectele sportive este 3000 mii lei şi va fi alocată pe Agenda Sportivă..

Anunțul de participare a fost publicat în MO nr. 42/05.03.2020, Partea a VI-a.